text: Je ne vous saroie pas dire
   Le grant duel ne le grant martire
   Que menerent ses trois serours.
   Pasmées, en lermes, en plours,
   Les enporta on toutes trois.
   Marcadigas, com sages rois,
   PageV01P080
   Confortoit ses filles, et lui
   Ne pourquant, se nus ot anui
   Corelment, il l'avoit si fort
   Qu'il se haoit plus vif que mort ;
   Et ne pourquant si sagement
   Confortoit et lui et sa gent,
   Que nus hom le povoit plus faire ;
   Car moult fu de très bon afaire.
  